b'\n_START_ARTICLE_\nTunguska\n_START_PARAGRAPH_\nTunguska (tudi Podkamena Tunguska, rusko \xd0\x9f\xd0\xbe\xd0\xb4\xd0\xba\xd0\xb0\xd0\xbc\xd0\xb5\xd0\xbd\xd0\xbd\xd0\xb0\xd1\x8f \xd0\xa2\xd1\x83\xd0\xbd\xd0\xb3\xd1\x83\xd1\x81\xd0\xba\xd0\xb0) je reka v Sibiriji, Rusija in je desni pritok Jeniseja. Nad obmo\xc4\x8djem je 30. junija 1908 pri\xc5\xa1lo do eksplozije, katere mo\xc4\x8d ocenjujejo med 10 in 15 megaton. Eksplozija je podrla okrog 60 milijonov dreves na povr\xc5\xa1ini 2.150 km\xc2\xb2._NEWLINE_Najverjetnej\xc5\xa1a razlaga dogodka je eksplozija meteorita ali manj\xc5\xa1ega asteroida, mogo\xc4\x8de tudi kometa. Zaradi nezadostnega poznavanja meteoritov na za\xc4\x8detku 20. stoletja in zaradi nekaterih spremljajo\xc4\x8dih pojavov, ki ostajajo nepojasnjeni do danes, so se pojavile \xc5\xa1tevilne \xc5\xa1pekulativne razlage, ki vklju\xc4\x8dujejo \xc4\x8drne luknje, antimaterijo, neznane lete\xc4\x8de predmete, eksperimente Nikole Tesle itd.'